Lydia — Koloe (Kiraz) — Çayağzı — 2nd c. BC — P. Herrmann, H. Malay, New Documents (2007) 123, 96 — Chiron 38 (2008) 195-204
Region: Asia Minor — Lydia

εδοξεν τωι κοινωι των συναγομενων ηρωιστων αρπαλωι τε και αθηνοδωρωι και μηνοδοτηι και ζωστα επει προσηγγελται μετηλλαχεναι στρατονικην αθηνοδωρου την ιερειαν μητερα δε αρπαλου και αθηνοδωρου γεγενημενην καλην και αγαθην προς τε το κοινειον και κατ ιδιαν εκαστωι προσενηνεγμενην φιλανθρωπως δια την του κοινειου συνοδον τον τε της ζωιης χρονον ανεστραμμενην ενδοξως πειρωμενην αει ποτε διαφυλασσειν την τε ευκοσμιαν και φιλανθρωπιαν αξιως των προγονων ουσαν θεοσεβη δικαιον δε εστιν και καλως εχον γεγονυιας αυτης ανεγκλητου τιμηθηναι αυτην υπο των κοινεαστων οπως αγηται και ταυτης ημερα οταν αι λοιπαι συντελωνται θυσιαι καθαπερ και τοις προγονοις αυτης στεφανωσαι δε αυτην και χρυσωι στεφανωι απο χρυσων δεκα αναθεινα[ι] δε και εικονα γραπτην εν τωι ηρωιωι στησα[ι] δε και εγ λιθου λευκου στηλην και ενγραψ[αι] το ψηφισμα οπως υπαρχηι αυτηι αιωνιον υπ[ο]μνημα της προς παντας φιλαγαθιας αποστειλαι δε και ανδρας οιτινες συμμειξαντες αρπαλωι και αθηνοδωρωι τας τε εψηφισμενας τιμας αποδωσουσιν και παρακαλεσουσιν αυτους μετριως ενεγκειν την αποθεωσιν γεγενημενης αυτης φιλοτεκνου και αμεμψιμοιρητου παρα πασιν ανθρωποις εν τω της ζωιης χρονωι.